Diari Oficial de la Generalitat Valenciana


Sumari del DOGV 2016, del 04-05-1993 (1993/827840)

ORDRE de 31 de març de 1993, de la Conselleria de Treball i Afers Socials, per la qual s'estableixen normes per a la concessió, durant 1993, de subvencions de capital, destinades a corporacions locals i institucions sense ànim lucre, per al foment de la xarxa de centres i serveis d'atenció i prevenció de la drogodependència
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/31/(4)/dof/vci/html**

### Dades del document

Número de DOGV
:   2016

Data del DOGV
:   04-05-1993

Secció del DOGV
:   DISPOSICIONS GENERALS

Número del document
:   1993/827840


Data del document
:   31-03-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 31 de març de 1993, de la Conselleria de Treball i Afers Socials, per la qual s'estableixen normes per a la concessió, durant 1993, de subvencions de capital, destinades a corporacions locals i institucions sense ànim de lucre, per al foment de la xarxa de centres i serveis d'atenció i prevenció de la drogodependència.  
El Pla Nacional sobre Drogues i el Pla Autonòmic de Lluita contra la Droga de la Generalitat Valenciana, preveuen, entre els seus objectius, proporcionar una resposta assistencial i preventiva coherent amb la demanda social i determinar els requisits que han de complir els centres i serveis d'atenció i prevenció de la drogodependéncia per poder obtenir ajudes públiques.  
En desplegament dels esmentats plans i de la resta de legislació vigent en aquesta matèria, el Decret 233/1992, de 28 de desembre, del Govern Valencià, sobre autorització per al funcionament de centres i serveis d'atenció i prevenció de la drogodependéncia en la Comunitat Valenciana, determina que aquests, si s'escau, hauran d'estar autoritzats per a l?obtenció de subvencions amb càrrec als pressupostos de la Generalitat Valenciana.  
En aquest marc, la Conselleria de Treball i Afers Socials, mitjançant aquesta ordre, complementària de la resta de legislació vigent en matèria sòcio-sanitària i/o educativa i, en particular, de l?Ordre de 30 de març de 1993 (DOGV núm. 2.003, de 14.04.93), convoca subvencions per a despeses d'inversions en favor de centres o serveis d'atenció i prevenció de la drogodependencia, per fomentar, mitjançant la creació de l'adequada infrastructura, la seua consolidació i qualificació.  
Per això, i fent ús de les facultats que em confereix l'art. 35.é) de la Llei 5/1983, de 30 de desembre, de Govern Valencià, i el decret 18/1992, de 3 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de 13.02.92),  
ORDENE  
Article primer Destinataris de les subvencions  
1. Podran sol·licitar les subvencions que regula aquesta Ordre les corporacions locals i mancomunitats de municipis, així com les institucions sense ànim de lucre que tinguen entre les seues finalitats o programes d'actuació, prestar, de forma integral o sectorial -sócio-sanitària i/o educativa-, prevenció, atenció, protecció, tractament, rehabilitació i/o reinserció a persones afectades per les drogodependéncies, i que despleguen la seua activitat en l?àmbit territorial de la Comunitat Valenciana.  
Les corporacions locals podran sol·licitar la subvenció individual o conjuntament amb altres municipis. Les sol·licituds individuals podran ser-ho en representació d'un o de diversos municipis, en atenció al caràcter supramunicipal del centre o servei.  
2. Serà condició indispensable per obtenir la subvenció el compliment del que disposa el Decret 233/1992, de 28 de desembre, del Govern Valencià (DOGV núm. 1.944, de 15.01.93) i en l?Ordre de 25 de febrer de 1993 de la Conselleria de Treball i Afers Socials (DOGV núm. 1.985, de 16.03.93).  
Als efectes del que disposa el paràgraf anterior, s'entén que compleixen el Decret 233/1992 i l?ordre esmentats, els sol·licitants que formalitzen la sol·licitud d'autorització i que acrediten documentalment el compliment dels requisits mínims que s'hi estableixen.  
Article segon. Objecte de la subvenció  
Les subvencions hauran de ser destinades al foment de centres o serveis d'atenció i prevenció de la drogodependéncia, que figuren classificats en l'article tercer del Decret 233/1992, del Govern Valencià i podrà comprendre el finançament de les següents despeses d'inversió:  
a) Adquisició de material inventariable i d'equipament.  
b) Obres de conservació, reparació, condicionament, reconstrucció i adaptació de centres d'atenció i prevenció de la drogodependéncia.  
e) Adquisició d'immobles.  
Article tercer. Model i lloc de presentació de les sol·licituds  
Les entitats a què es refereix l'article primer d'aquesta ordre hauran de presentar la seua sol·licitud (d'acord amb el model de l'annex .II), en el Registre de la Direcció General d'Atenció i Prevenció de la Drogodependència, sitia al carrer Comèdies núm. 7, DP 46976-València, sense perjudici del que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Article quart. Terminis de presentació  
1. El termini per sol·licitar les subvencions regulades per aquesta ordre serà d'un mes a partir de l'endemà de la seua publicació al Diari Oficial de la Generalitat Valenciana.  
2. Rebudes les sol·licituds es procedirà al seu estudi i al de la documentació que haurà d'acompanyar-les. Quan la sol·licitud no reunesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquesta Ordre resulte exigible, es requerirà l'interessat perquè en el termini de 10 dies repare la falta o adjunte els documents preceptius, amb l'advertiment que, si no fera així, se li tindrà per desistit en la seua petició i s'arxivarà l'expedient sense més tràmit.  
Article cinquè. Documentació a presentar  
1. La sol·licitud de subvenció haurà d'anar acompanyada, amb caràcter general, de la documentació que s'exigeix en l'article cinquè de l?Ordre de 30 de març de 1993, de la Conselleria de Treball i Afers Socials (DOGV núm. 2.003, de 14.04.93).  
Malgrat el que disposa l'apartat anterior, les entitats o organitzacions sol·licitants quedaran exceptuades de presentar l?esmentada documentació quan aquesta es trobe en mans de la Direcció General d'Atenció i Prevenció de la Drogodependéncia i no haja patit modificació. Aquest punt s'haurà d'acreditar mitjançant certificació de la persona representant de l?entitat o organització, on s'haurà d'especificar la data en que van ser lliurats els esmentats documents i el centre directiu o organisme receptor d'aquests.  
2. Amb caràcter específic, les sol·licituds de subvenció hauran d'anar acompanyades de la documentació que a continuació es detalla:  
a. Obres de conservació, reparació, condicionament, reconstrucció i/o adaptació de centres d'atenció i prevenció de la drogodependéncia.  
a. l. Certificat del registre de la propietat que acredite la titularitat sobre l?immoble objecte de subvenció.  
a.2. Contracte d'arrendament o document acreditatiu de la cessió, i autorització del propietari per al suposat cas que les obres que es realitzaran siguen en immobles arrendats o cedits.  
a.3. Memòria detallada de les obres que s'hauran de realitzar, així com del pressupost comprensiu de mesuraments i preus unitaris degudament firmats pel contractista i, si s'escau, pel facultatiu escaient.  
b. Adquisició d'equipament i material inventariable per als centres i serveis d'atenció i prevenció de la drogodependéncia:  
b. l. Pressupost de la cosa subministradora en que figure l?import del cost per unitat i l?import total de les adquisicions que es pretenen realitzar.  
b.2. Pel que fa a equips informàtics i mitjans àudio-visuals caldrà indicar els objectius concrets que es pretenen aconseguir amb la seua adquisició.  
Article sisè. Obligacions dels beneficiaris  
Els beneficiaris de les subvencions estaran obligats a complir amb el que estableix l'article sisè de l'esmentada Ordre de 30 de març de 1993 (DOGV núm. 2.003, de 14.04.93).  
En particular, els beneficiaris de les subvencions estaran obligats a realitzar la inversió que fonamenta la concessió d'ajuda i l'afectació del material inventariable o equipament al centre o servei d'atenció i prevenció de la drogodependéncia de què es tracte.  
Quan la subvenció siga destinada a la construcció d'edificis o adquisició de béns immobles, aquests s'hauran de destinar a centres o serveis d'atenció i prevenció de la drogodependéncia almenys durant 20 anys, i no podran ser alienats o gravats sense la prèvia autorització de la Conselleria de Treball i Afers Socials. Aquestes limitacions hauran de figurar en escriptura pública, i compareixerà en el seu atorgament un representant de l?esmentada conselleria. En els supòsits de canvi de destinació de l?immoble s'haurà de procedir a la devolució, en la quantia que escaiga en funció del valor de l?immoble en el moment del canvi de destinació.  
Article setè. Criteris a seguir per a la concessió d'ajudes  
Per a la concessió de les subvencions es tindran en compte els criteris de valoració establerts, amb caràcter general, en l'article setè de l'Ordre de 30 de març de 1993, de la Conselleria de Treball i Afers Socials i, en particular, la idoneïtat i adequació de les inversions als programes que es despleguen o, si escau, hagen de ser desplegats per l?entitat o organització beneficiària de la subvenció.  
Article vuitè. Proposta, concessió d'ajudes i recursos  
1. El termini màxim per tramitar i resoldre els expedients serà de 3 mesos comptadors des de la data de finalització del termini de presentació de les sol·licituds fixat en aquesta Ordre i s'entendran desestimades aquelles sol·licitades en el transcurs de l?esmentat període sense que recaigués cap resolució expressa.  
2. El Conseller de Treball i Afers Socials, oïda la Comissió Executiva d'Atenció i Prevenció de la Drogodependéncia, dictarà resolucions amb les quals es concediran subvencions amb càrrec als pressupostos de la Generalitat Valenciana per a 1993, secció 13, programa 313.20, línia 7.02; per un import màxim de setanta-cinc milions de pessetes (98.095.764. PTA).  
3. Contra la resolució, expressa o presumpta, que exhaurirà la via administrativa, es podrà formular recurs contenciós administratiu, amb la prèvia comunicació a la conselleria de la intenció d'interposar el recurs. Quan la resolució siga presumpta, per interposar el recurs caldrà, a més, que l?interessat acredite l?eficàcia de l'acte presumpte d'acord amb el que disposa l'article 44 de la Llei de Règim Jurídic de les Administracions Públiques i del Procediment Administratiu Comú.  
4. Conformement amb el que disposa l'article 47, paràgraf 8è, del Decret Legislatiu de 26 de juny de 1991, del Consell de la Generalitat Valenciana, amb el qual s'aprova el text refós de la Llei d'Hisenda Pública de la Generalitat Valenciana, qualsevol alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions públiques o d'altres ens públics o privats, podrà produir la modificació de la resolució de concessió.  
Article novè. Pagament de la subvenció  
L'ordenació del pagament es realitzarà, d'acord amb els criteris continguts en l'article trenta de la Llei 7/1992, de 28 de desembre, de Pressupostos de la Generalitat Valenciana per a l?exercici de 1993, en els termes següents:  
a. Un 15% de l?import de la subvenció es lliurarà immediatament una vegada realitzada la concessió.  
b. Una vegada justificat el 15% anticipat, la resta de la subvenció es farà efectiva amb la prèvia presentació de nous justificants de realització de la despesa.  
Article deu. Justificació de la subvenció  
1. Les entitats o organitzacions subvencionades queden obligades a presentar la justificació de les despeses efectuades amb càrrec a la subvenció rebuda, abans del 30 de novembre de 1993, amb aportació dels següents documents:  
a) Original i dues còpies o fotocòpies compulsades de les factures del material inventariable, equipament, obres de conservació, reparació, condicionament expedides per l?empresa proveïdora. Quan el beneficiari siga una entitat locals s'aportaran els corresponents manaments de pagament, i en el cas que es tracte d'una institució sense finalitat de lucre, en les factures haurà de figurar el vist-i-plau del president.  
b) Certificació del secretari de l'ajuntament on es faça constar que l?equipament, material inventariable, obres de conservació, reparació... adquirits i/o realitzats es corresponen amb les factures, que ha estat lliurat i instal·lat, o si s'escau, realitzades les obres, correctament, i que s'han destinat al centre o servei d'atenció i prevenció de la drogodependència de què es tracte.  
En el cas que el beneficiari siga una institució sense ànim de lucre, l'esmentada certificació serà expedida per qui escaiga, d'acord amb l'establert en els estatuts de la institució referida.  
c) Quan es tracte d'adquisicions de béns immobles s'hi aportarà la corresponent escriptura pública.  
2. Les factures hauran de comptar amb totes les dades formals que exigeix per a l'expedició l'article 3 del Reial Decret 2.402/1985, de 18 de desembre (BOE núm. 312, de 30 de desembre de 1985).  
3. Si, a l'efecte del que preveu aquest article, així com en l'article cinquè anterior, s'aportaren fotocòpies de la documentació corresponent, aquestes hauran d'estar, en tot cas, degudament acarades, en els termes establerts en l'article 35, c) de la Llei 30/1992, de Règim Jurídic de les Administracions Públiques i del Procediment Administratiu Comú.  
Article onze. Reintegrament de quantitats percebudes  
1. En el cas de cessament d'un servei o tancament de centre, temporalment o definitiu, finançat públicament segons el que disposa aquesta Ordre, s'hi seguirà el que estableix l'article 14 del Decret 233/1992, de 28 de desembre, del Govern Valencià.  
2. Segons que estableix l'article 47.9 del Decret Legislatiu de 26 de juny de 1991, del Consell de la Generalitat Valenciana, amb el qual s'aprova el text refós de la Llei d'Hisenda Pública de la Generalitat Valenciana, escaurà el reintegrament de les quantitats percebudes i l'exigència d'interès de demora des del moment del pagament de la subvenció en els següents casos:  
a. Incompliment de l'obligació de justificació.  
b. Obtenir la subvenció sense reunir les condicions requerides.  
c. Incompliment de la finalitat per a la qual va ser concedida la subvenció.  
d. Incompliment de les condicions imposades als beneficiaris per raó de la concessió de la subvenció.  
DISPOSICIONS ADDICIONALS  
Primera  
Queden exclosos de la convocatòria d'ajudes i subvencions que regula aquesta Ordre els centres, serveis o programes d'atenció i prevenció de la drogodependéncia a què es refereix el paràgraf segon de l'article primer del Decret 233/1992, de 28 de desembre, del Govern Valencià, (DOGV núm. 1944, de 15.01.93), això és:  
a) Els centres i serveis que presten assistència amb estructura hospitalària a toxicòmans.  
b) Els centres o serveis de tractament (prescripció i dispensació) amb opiacis dirigits a persones que en depenen, als quals es refereix la disposició addicional segona del Decret 232/1991, de 9 de desembre, del Govern Valencià (DOGV núm. 1.694, de 3 1. 12.91 ).  
c) Els programes de salut mental a què es refereixen els articles 3.c) i 5.3.f) del Decret 148/1986, de 24 de novembre, de Govern Valencià.  
Segona  
En cap cas no es podrà concedir subvenció a qui, havent-la sol·licitada, no es trobe al corrent en les seues obligacions amb l?Hisenda Pública de la Generalitat Valenciana, incloent-hi la falta de reintegrament obligat, de quantitats percebudes en exercicis anteriors, sense perjudici del que estableix l'article III de la Llei 30/1992, esmentada.  
DISPOSICIO FINAL  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
Valencia, 31 de març de 1993.  
El Conseller de Treball i Afers Socials,   
MARTIN SEVILLA JIMENEZ  
ANNEX I  
Sol·licitud de subvenció  
Sr/Sra amb DNI núm. ,  
domiciliat a , província d CP   
carrer/plaça núm. com a representant legal  
d (entitat local o institució sense ànim de lucre), amb CIF   
Telèfon domiciliada a província   
CP carrer/plaça núm.   
EXPOSE:  
Que a l'empara del que disposa l'Ordre de 31 de març de 1993, de la Conselleria de Treball i   
Afers Socials (DOGV núm d ), amb la qual s'estableixen normes  
per a la concessió, durant 1993, de subvencions de capital, destinades a corporacions locals i a institucions sense ànim de lucre, per al foment de la xarxa de centres d'atenció i prevenció de la   
Drogodependència, que depèn d'aquesta entitat el centre i/o servei amb domicili a   
que estime que compleix els requisits exigits en aquesta i que adjunte la documentació que al revers es detalla,  
SOL·LICITE:  
Que concedesca, per a l'esmentat centre i/o servei, una subvenció per un import total  
d pessetes, el desglossament del qual és el següent:  
1. Per a adquisició de material inventariable i equipament. pessetes.  
2. Per a realització d'obres de conservació, reparació, condicionament pessetes.  
3. Per a adquisició d'immobles, pessetes.  
 , d' de 1993  
 (firma i segell)  
CONSELLERIA DE TREBALL I AFERS SOCIALS  
DIRECCIÓ GENERAL D'ATENCIÓ I PREVENCIÓ DE LA DROGODEPENDÈNCIA  
c/ Comèdies núm. 746003 VALENCIA.


Còpia Permalink ELI